Роден е през 1897 година в село Загоричане, Костурско, тогава в Османската империя. В 1916 година завършва Американския колеж в Самоков, а през 1917 година - Школа за запасни офицери в Одрин. Участва в Първата световна война. В периода 1920 – 1925 г. е чиновник в Софийското градско общинско управление. Уволнен е след атентата в църквата „Света Неделя“ в София. От 1926 до 1944 г. е служител в събирателно дружество „Узиел и Цонцоров“ за внос на швейцарски машини. През 1945 – 1973 г. е подпредседател на дружество „Гоце Делчев“ и секретар на Съюза на македонските културно-просветни дружества. Умира през 1975 г. в София.